Basson, regsman stap uit verhoorWouter Basson. Foto: Werner Beukes/Sapa “Uit die bewyse wat ons het, is dit duidelik dat jy ŉ lid is van een van die organisasies wat ‘n petisie ondersteun het vir die verwydering van dr. Basson se naam van die register van mediese praktisyns,” het Jaap Cilliers, Basson se regsverteenwoordiger, aan prof. Jannie Hugo, die voorsitter, gesê. “Ons versoek dat ons verskoon word van die verrigtinge sodat ons die hooggeregshof kan nader om jou te dwing om ons van meer inligting te verskaf oor die kwessie.” Cilliers het vroeër gesê die verdediging het inligting tot sy beskikking dat prof. Jannie Hugo, die voorsitter, ŉ petisie onderteken het vir die verwydering van Basson se naam van die register van mediese praktisyns. Volgens Cilliers is Hugo ŉ lid van een van die organisasies wat die petisie rondstuur. Hugo het na ŉ kort breuk gesê die saak sal voortgaan en dat die verdediging ŉ aansoek rakende sy beswaar by die komitee kan indien. Cilliers het gesê die verdediging sal die hooggeregshof nader met bewyse van hul bewerings en die hof vra om uitspraak te gee oor die stand van die verhoor. “Ons gaan die hooggeregshof vanoggend nader ten einde jou te dwing om die verhoor van die nodige inligting te voorsien,” het Cilliers gesê voor hy, Basson en die res van die regspan uitgestap het. Hugo het voortgegaan met die verhoor.